sardar destributors huger strike
​పవన్ ను దేవుడు.. అనుకుంటే, ఇప్పుడిలా అయ్యింది!
దీనిపై స్పందించాలని కోరుతున్నారు. స్పందించేంత వరకూ నిరాహార దీక్షను ఆపేది లేదని అంటున్నారు.
TNN | Updated:
Mar 17, 2017, 10:04AM IST
హైదారాబాద్ లోని ఫిల్మ్ చాంబర్ వద్ద నిరాహార దీక్షను మొదలుపెట్టారు &lsquo;సర్ధార్ గబ్బర్ సింగ్ &rsquo; సినిమా డిస్ట్రిబ్యూటర్లు. ఆ సినిమాతో తాము తీవ్రంగా నష్టపోయామని.. తమకు న్యాయం చేయాలని కోరుతూ వారు నిరాహార దీక్ష మొదలుపెట్టారు. ఈ విషయంలో సర్ధార్ గబ్బర్ సింగ్ సినిమా హీరో పవన్ కల్యాణ్, ఆ సినిమా నిర్మాత శరత్ మరార్, పవన్ కల్యాణ్ మేనేజర్ శ్రీనివాస్ లు స్పందించాలని పంపిణీదారులు డిమాండ్ చేస్తున్నారు.
సర్ధార్ గబ్బర్ సింగ్ సినిమా పంపిణీ హక్కులను తాము భారీ మొత్తాన్ని ఇన్వెస్ట్ చేసి కొన్నామని.. అయితే ప్రేక్షకాదరణ పొందని ఆ సినిమా తమను నిండా ముంచేసిందని వారు చెబుతున్నారు. ఇలా నష్టపోయిన తమకు న్యాయం చేస్తామని.. పవన్ కల్యాణ్ , ఆయన సన్నిహితుడు శరత్, మేనేజర్ శ్రీనివాస్ లు హామీ ఇచ్చారని అంటున్నారు. ఆ న్యాయం ఏమిటి? అనగా.. పవన్ కల్యాణ్ తదుపరి సినిమా పంపిణీ హక్కులను తక్కువ ధరకు ఇస్తామని వారు హామీ ఇచ్చారని.. అయితే ఇప్పుడు మాత్రం వాటిని తమకు దక్కకుండా వేరే వాళ్లకు ఇచ్చారని వీరు ఆరోపిస్తున్నారు.